CELEX: 52011DP0343
Language: et
Date: 2011-09-13 00:00:00
Title: Parlamendiliikme Hans-Peter Martini puutumatuse äravõtmise taotlus Euroopa Parlamendi 13. septembri 2011 . aasta otsus Hans-Peter Martini puutumatuse äravõtmise taotluse kohta (2011/2104(IMM))

22.2.2013   
            
            
               ET
            
            
               Euroopa Liidu Teataja
            
            
               CE 51/150
            
         Teisipäev, 13. september 2011Parlamendiliikme Hans-Peter Martini puutumatuse äravõtmise taotlus
   P7_TA(2011)0343
   Euroopa Parlamendi 13. septembri 2011. aasta otsus Hans-Peter Martini puutumatuse äravõtmise taotluse kohta (2011/2104(IMM))
   2013/C 51 E/26
   
      Euroopa Parlament,
   
               —
            
            
               võttes arvesse Hans-Peter Martini puutumatuse äravõtmise taotlust, mille Viini prokuratuur esitas 29. aprillil 2011. aastal ja millest anti teada Euroopa Parlamendi täiskogu istungil 12. mail 2011. aastal;
            
         
               —
            
            
               olles vastavalt kodukorra artikli 7 lõikele 3 Hans-Peter Martini 21. mail 2011. aastal ära kuulanud;
            
         
               —
            
            
               võttes arvesse 8. aprilli 1965. aasta Euroopa Liidu privileegide ja immuniteetide protokolli artiklit 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2;
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta ning 15. ja 21. oktoobri 2008. aasta ning 19. märtsi 2010. aasta otsuseid (1);
            
         
               —
            
            
               võttes arvesse Austria põhiseaduse artikli 57 sätteid;
            
         
               —
            
            
               võttes arvesse kodukorra artikli 6 lõiget 2 ja artiklit 7;
            
         
               —
            
            
               võttes arvesse õiguskomisjoni raportit (A7-0267/2011),
            
         
               A.
            
            
               arvestades, et Viini prokuratuur on esitanud taotluse Euroopa Parlamendi liikme Hans-Peter Martini puutumatuse äravõtmiseks, et võimaldada Austria ametiasutustel viia läbi vajalikke uurimisi ja võtta õiguslikke meetmeid Hans-Peter Martini suhtes, taotleda tema kodu või bürooruumide läbiotsimist, konfiskeerida dokumente ning viia läbi arvuti kontrolle või mis tahes muid elektroonilisi otsinguid, mis võivad olla vajalikud, ning algatada kriminaalmenetlus hr Martini suhtes erakonna vahendite väärkasutamise või mis tahes muu õigusliku määratluse alusel, mis võidakse omistada pädevates kriminaalkohtutes väidetavale rikkumisele või väidetavatele rikkumistele;
            
         
               B.
            
            
               arvestades, et Hans-Peter Martini puutumatuse äravõtmine puudutab väidetavaid rikkumisi, mis on seotud erakonna vahendite väärkasutamisega, mida hõlmab erakonnaseaduse paragrahv 2b;
            
         
               C.
            
            
               arvestades, et seetõttu on soovitav teha ettepanek kõnealuse juhtumi puhul parlamendiliikme puutumatus ära võtta,
            
         
               1.
            
            
               otsustab Hans-Peter Martini puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Austria pädevatele ametiasutusele ja Hans-Peter Martinile.
            
         
      (1)  Otsus kohtuasjas 101/63: Wagner vs. Fohrmann ja Krier, EKL 1964, lk 195; otsus kohtuasjas 149/85: Wybot vs. Faure ja teised, EKL 1986, lk 2391; otsus kohtuasjas T- 345/05: Mote vs. parlament, EKL 2008, lk II-2849; otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; otsus kohtuasjas T-42/06: Gollnisch vs. parlament.